	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt prijedloga Pravilnika o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak


	GRAD ČAKOVEC
Upravni odjel za društvene djelatnosti

	Početak savjetovanja
14. svibnja 2026. 
	Završetak savjetovanja
15. lipnja 2026. 

	RAZLOG DONOŠENJA

	Sukladno članku 20. stavku 4. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), način ostvarivanja prednosti pri upisu djece u dječji vrtić uređuje osnivač dječjeg vrtića svojim aktom. 
Pravilnikom o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak utvrđuju se uvjeti za ostvarivanje prednosti pri upisu djece u dječji vrtić.
Nakon donošenja Pravilnika o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak, upravno vijeće Dječjeg vrtića Cipelica i upravno vijeće Dječjeg vrtića Cvrčak, sukladno Zakonu o predškolskom odgoju i obrazovanju imaju obvezu  dostaviti Gradskom vijeću Grada Čakovca na suglasnost Pravilnik o upisima i mjerilima upisa djece u Dječji vrtić Cipelica i Pravilnik o upisima i mjerilima upisa djece u Dječji vrtić Cvrčak. U navedenim Pravilnicima Dječjeg vrtića Cipelica i Dječjeg vrtića Cvrčak utvrđuju se opće odredbe, upis djece, ostvarivanje prava prednosti pri upisu, postupak upisa, prijem novoupisane djece, promjene programa ili odgojno-obrazovne skupine, mogućnost nekorištenja usluga, ispis djece i program predškole.
Dječji vrtić Cipelica i Dječji vrtić Cvrčak imaju obvezu uskladiti Pravilnik o upisima i mjerilima upisa djece u Dječji vrtić Cvrčak i  Pravilnik o upisima i mjerilima upisa djece u Dječji vrtić Cipelica  s Pravilnikom o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak. 



Pozivamo predstavnike zainteresirane javnosti da najkasnije do 15. lipnja 2026. dostave svoje komentare na nacrt prijedloga Pravilnika o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak.
Po završetku savjetovanja svi pristigli doprinosi bit će javno dostupni na internetskoj stranici Grada Čakovca.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg prijedloga Pravilnika o uvjetima i načinu ostvarivanja prednosti pri upisu djece u Dječji vrtić Cipelica i Dječji vrtić Cvrčak.

Čakovec, 14. svibnja 2026.
